  Майя Бывальцева Выль эпидемиологи вакыт кутскон азьын 1-тӥ шуркынмонлы Удмуртиын 227 сюрс 524 адями пуэдлы пумит прививка пуктӥз. Федерал коньдэт чотын 207 сюрс 935 пиналъёслы (чакламлэсь 85,6 процентэз) но 1 сюрс 564 кӧто нылкышноослы (чакламлэсь 78 процентэз) прививка лэсьтӥзы. Со сярысь Роспотребнадзорлэн элькунъя управлениезлэн пресс-службаез ивортӥз. Улосвыл коньдэт чотын 18 сюрс 25 арлдыоос вакцинациез ортчизы Дунтэк прививка пукто: 6 толэзьысен пиналъёслы, 1–11 классъёсын дышетскисьёслы, шор ёзо но вылӥ ӧнер дышетсконниосысь студентъёслы, эм, дышетон, транспорт, коммунальнй удысъёсын ужасьёслы, кӧто нылкышноослы, 60 арессэс ортчем арлыдоосслы, ожгар службае басьтоно пиослы, кема кыстӥськись (хронической) висёнъёсын муртъёслы, соос пӧлын, ты, сюлэм но сэр висёнъёс, куаён. Кынман висёнъёс паськыт вӧлмон вакытлы иммунитет кылдыны мед вуоз шуыса, пуэдлы пумит прививка куарусён – шуркынмон толэзьёсы пуктыны кулэ Роспотребнадзорлэн пуктэтэзъя 2021-2022 аръёсы эпидеми вакытэ пуэдэз но паласькись лек вирус инфекциосты алон понна улосвылъёсын 60 процентэз улӥсьёс прививка пуктыны кулэ, кышкытлыко группае пырисьёс пӧлын – 75 процентэз. Ватсалом, 25-31 коньывуонэ Удмуртиын паласькись лек вирус инфекциосын (ОРВИ) 14 сюрс 935 адями черлаз, со пӧлын 14 аресозь 7 сюрс 529 пиналъёс. Тужгес трос висисьёс Ижын, Можгаын, Глазкарын но 14 гурт ёросъёсын. 69 процентэз черламъёс – каръёсын улӥсьёс.  Тегъёс: Тазалык Ижкар Роспотребнадзор Удмуртия пуэд пиналъёс прививка  